วันนี้ผมรู้สึกเพลียๆฮะตอนแรกคิดว่าอากาศมันคงร้อน พอตกเย็นหน่อยๆผมนั่งรถแล้วรู้สึกว่าหายใจสั้น และหายใจไม่สุด ร่วมกับมีอาการจุกตรงลิ้นปี่และแน่นหน้าอกด้วยฮะ พอนอนพักก็ค่อยยังชั่ว ปล.คนถามเป็นคนเหนื่อยง่ายและเป็นโรคกระเพาะด้วยฮะ (ผญ.)
สวัสดีค่ะ การวิินิจฉัยที่เป็นไปได้-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบากการให้ได้การวินิจฉัยที่แน่นอนคงต้องตรวจร่างกายตามระบบที่กล่าวไปร่วมด้วยค่ะ แต่ในเบื้องต้นถ้านอนพักแล้วดีขึ้นก็น่าจะไม่ใช่ภาวะฉุกเฉินทางปอดหรือหัวใจค่ะ แต่ถ้ามีอาการเหนื่อยหอบมากขึ้น แน่นอกมีร้าวไปกรามหรือแขน ใจสั่น ไอมาก อาเจียน กินได้น้อยควรรีบไปพบแพทย์ค่ะการดูแลตัวเองเบื้องต้นดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนัก และอยู่ในสภาวะแวดล้อมที่ไม่ร้อนจนเกินไปค่ะ